Square Dance

**Square Dance** isch a Volksdans. Des isch in de USA entstande. D verschiedene Figürle, wo ma bnutzt, senn vo traditionelle Volksdänse vo de verschiedne Völker, wo in d USA eungwandert senn. A baar vo dänne senn *Morris Dance*, *English Country Dance* on d *Quadrille*. Square Dance dansd ma uff d ganze Wält; noch Dytschland cham a dorch d amerikanische Bsatzung noch m Zweite Wältchrieg.

Square Dance dansd ma mid vier Päärle, wo am Ohfang uff d vier Seite vo nem Quadrat (Änglisch *Square*) stehed. Do stohd na ebber uff d Biin, den heußt mer Caller. Des isch der, wo emmer dozwischequatscht. Der sagt de Leit, was se zom doe henn. Die Figürle senn elle normiert, so dass ebber uss Dytschland emmer zamme mit Dänsern uss annere Länder danse koh.

## Verschiedene Sorde vo Square Dance

S hot au verschiedene Sorde vom Square Dance: 

* Traditional Square Dance

* Western Square Dance, ma sächd au „Modern Western Square Dance“ oda „Modern American Square Dance“. Des isch was wältwyt danst würd on isch au d offizielle Volksdans, wo in de USA dansd würd, in de meischde Bundesstaade.

Em traditionelle Square Dance henn die feschde Choreographiä. Em moderne Square Dance sächd da Caller halt a Figürle, wo em grad so eufälld on d Dänser danset des na (oda vasucheds zumindeschd). Des koh au sei, dass de Caller sich scho vorher a baar Sache ussdacht hot, wo a na callt.

Au d Musik isch underschiedlich. Em traditionelle henn se traditionelle „Country-Dance“-Musik: meischdens irische on schottische Jigs, Reels on Volksmusik uss Québec oda Cape Breton (Kanada), Ängland, Schottland on annere Länder. D Musik würd faschd emmer dorch a traditionelle Dansmusikband gschbield. Em Western Square Dance isch d Musik vo ellem ebbes. Do hots zwar au traditionelle Country-Musik, aber des würd heitsdag emmer weniger. Do kommt emmer meh Pop- und Rockmusik vo de 70er bis heit on au a bissle moderne Country-Musik. D Musik würd selde vo rer Band gschbield. Des isch meischdens uffgnomme on de Caller sängt selbschd.

De traditionelle on de moderne Western Square Dance henn a baar Calls zamme on ma dansd se trodsdem annersch:

:Beischbiel: S „Allemande Left“ würd em traditionelle dansd, endem ma sich met em annere Dänser d lingge Hand gibt, sich leicht zrigglehnt on om de zentrale Punggt vo de gfassde Händ nomlaafd. Em Western Square Dance greifd ma sich de lingge Underarm vom annere on lehnd sich ned zrigg. So goht des viel eufacher on des koh au besser in lange Sequenze eubonde werre.

## Vabreudung
De traditionelle Square Dance würd heid bloss no selde dansd. Dafir gibt s emmer meh vo dem Modern American Square Dance seid de 80er on 90er-Johr. Nett bloss en de USA on Kanada, wo s herchommd on scho emmer stark vertrede war, hot sich s au in de annere Länder ussbreided. En Europa senn des vo allem Schweden, Dänemark, Ängland, Dytschland on Tschechie. Usserhalb vo Europa senn des Australie on Japan.

## Dansklamodde
Au em Modern American Square Dance hot ma traditionelle Klamodde, aber des isch meischdens bloss no uff d Specials Pflicht. Des isch do, wo ganz vyle Square Dancer zammechommed. Do henn die Fraue na a Petticoat on die Manne a langarmigs Hemmed. Uff d Clubabende isch des meischdens a bissle loggerer gregelt. Do isch des dann meischdens so, dass die, wo wellet en traditionelle Klamodde chommed on die annere en gans normale Klamodde. Aber des isch halt au en de verschiedene Vereu underschiedlich.

## Friendship
Des wichdigschd em Square Dance isch d Freindschoft (Änglisch *Friendship*). Die henn keu Wettbewerb on des isch au net schlemm, wenn d mal a Fähler machsch. Do senn no sybe annere Leit em Square, wo da helfe kenned. On beu rem Clubabend, wo ned so viele Leit senn (meischdens bloss eun oda zweu Squares), koh au de Caller a bissle helfe.

## Weblink

* Callerlab - Amerikanische Caller-Dachorganisation, die leget d Tanzprogramme feschd (uff Änglisch)
* Dosado.com - Do hots no meh Informatione zom Thema Square Dance (uff Änglisch)
* EAASDC - D Syte vo de *Europäische Vereunigung Amerikanischer Square Dance Vereu* 
* SRRS - Do fänsch Vereu uss de Gegend vo Schduagert